ঢাবি চারুকলার বকুলতলায় গান-নাচ-আবৃত্তিতে চৈত্রসংক্রান্তি উদ্‌যাপন
বাংলা সালের চলতি বছরকে বিদায় জানাতে ঢাকা বিশ্ববিদ্যালয়ের (ঢাবি) চারুকলার বকুলতলায় আয়োজিত হয়েছে ‘চৈত্র সংক্রান্তি উৎসব’।

শনিবার (১৩ এপ্রিল) সন্ধ্যায় চারুকলা প্রাঙ্গণের বকুলতলায় চৈত্রসংক্রান্তি উদ্‌যাপনে গান, নাচ ও কবিতা আবৃত্তির আয়োজন করে চারুকলার শিক্ষার্থীরা। অনুষ্ঠান চলে রাত ৯টা পর্যন্ত।

ইতিমধ্যে ঈদের ছুটি কাটিয়ে রাজধানীতে ফিরতে শুরু করেছে রাজধানীবাসী। চৈত্রসংক্রান্তিতেও তাই দর্শকের আনাগোনা চোখে পড়ে। পুরোনো বছরকে বিদায় জানাতে চৈত্রের শেষ দিনে এই আয়োজন।

আয়োজকেরা জানান, মঙ্গল শোভাযাত্রা আয়োজনেরই একটি অংশ চৈত্রসংক্রান্তি উৎসব। বছরের শেষ দিন উদ্‌যাপনের জন্য এই আয়োজন। সংগীত, নাচ ও আবৃত্তি পরিবেশনের মাধ্যমে চৈত্র সংক্রান্তি পালিত হয়।

আবহমান বাংলার চিরায়ত বিভিন্ন ঐতিহ্যকে ধারণ করে আসছে এই চৈত্রসংক্রান্তি। পুরোনো বছরের বিদায় আর নতুন বছরকে আবাহনের প্রস্তুতি। তাই সংক্রান্তি ঘিরে আচার, অনুষ্ঠান উৎসব লেগেই থাকে। চৈত্রসংক্রান্তির আয়োজনের পিছে পিছে বৈশাখের আনন্দ উৎসব এসে যায়।

বাংলা সালের চলতি বছরকে বিদায় জানাতে ঢাকা বিশ্ববিদ্যালয়ের (ঢাবি) চারুকলার বকুলতলায় আয়োজিত হয়েছে ‘চৈত্র সংক্রান্তি উৎসব’।